Գյուղական էլեգիա (ֆիլմ)

«Գյուղական էլեգիա» (), ռեժիսոր Ռոն Հովարդի սպասվելիք դրամա ֆիլմ, որը հիմնվել է Ջեյմս Դևիդ Վանսի նույնանուն հուշագրությունների վրա։

Սյուժե
Ջեյմս Դևիդ Վանսի նույնանուն հուշագրություններն ամերիկյան երազանքի ժամանակակից ուսումնասիրությունն են Ապալաչյան ընտանիքի երեք սերնդների մասին։

Դերասանական կազմ
Գլեն Քլոուզ՝ Մամա
Էմի Ադամս՝ Բև Վանս
Գաբրիել Բասո՝ Ջ․ Դ․ Վանս
Հեյլի Բենեթ՝ Լինդսի
Ֆրիդա Պինտո՝ Աշա Վանս
Բո Հոփքինս՝ Պապա
Սթիվեն Քանքեն
Սանի Մաբրի՝ 30-ականների Մամա
Ջես Բոյդ՝ Մեթ
Լյուսի Քափրի՝ Երիտասարդ Լորի Վանս
Սառա Հադսոն՝ Լորի Վանս
Էմի Փերիշ՝ Փամելա Ուոլթերս
Քեոնգ Սիմ՝ Քեն

Արտադրություն
2017 թվականի ապրիլին անցկացված աճուրդի արդյունքում Imagine Entertainment կինոընկերությունը ձեռք է բերել իրավունքները Ջեյմս Դևիդ Վանսի հուշագրությունների վրա։ Դրանց վրա հիմնված ֆիլմի ռեժիսոր է ընտրվել Ռոն Հովարդը։ 2018 թվականի փետրվարին Վանեսա Թեյլորին վարձել են վեպը սցենարի ադապտացնելու համար։ 2018 թվականի հոկտեմբերին և 2019 թվականի մարտին Հովարդին նկատել են Օհայո նահանգի Միդլթաուն քաղաքում՝ ֆիլմի նկարահանումների վայրերն ուսումնասիրելիս։

2019 թվականի հունվարին Նեթֆլիքսը ձեռք է բերել ֆիլմի իրավունքները $45 ներդնելով նախագծի մեջ։ Գլեն Քլոուզը, Էմի Ադամսը, Գաբրիել Բասոն և Հեյլի Բենեթը միացել են դերասանական կազմին 2019 թվականի ապրիլին։ 2019 թվականի հունիսին Ֆրիդա Պինտոն, Բո Հոփքինսը և Օուեն Ասզտալոսը նույնպես միացել են նրանց։

Ֆիլմի նկարահանումները սկսել են 2019 թվականի հունիսին Ջորջիայում։ Թեև նկարահանումների մի մասը նախատեսված է եղել Օհայո նահանգի Միդլթաուն քաղաքում, ֆիլմի մեծ մասը նկարահանվել է Ատլանտայում, Ջորջիա նահանգի Քլեյթոն և Մեյքոն քաղաքներում։ Նկարահանման խումբն օգտագործում էր «IVAN» (ընթերցվում է՝ Իվան) արտադրական կոդային կեղծանունը։ Հանս Ցիմերը դառնալու է ֆիլմի պարտիտուրայի հեղինակը։

2020 թվականի հունվարին ֆիլմի նկարահանումներն արդեն ավարտված էին և այն գտնվում էր հետարտադրության փուլում։

Ծանոթագրություններ

Արտաքին հղումներ 
 

Ամերիկյան դրամա ֆիլմեր
Ռոն Հովարդի ֆիլմեր
Նեթֆլիքսի բնօրինակ ծրագրեր
Ամերիկյան ֆիլմեր
Անգլերեն ֆիլմեր
Գրական ստեղծագործությունների էկրանավորումներ
Ամերիկյան վեպերի էկրանավորումներ
Ֆիլմեր ընտանիքի մասին
Imagine Entertainment ֆիլմեր
Netflix-ի արտադրության ֆիլմեր